CELEX: 62019TN0850
Language: fi
Date: 2019-12-13 00:00:00
Title: asia T-850/19: Kanne 13.12.2019 – Kreikka v. komissio

2.3.2020   
            
            
               FI
            
            
               Euroopan unionin virallinen lehti
            
            
               C 68/43
            
         
      Kanne 13.12.2019 – Kreikka v. komissio
      (asia T-850/19)
      (2020/C 68/52)
      Oikeudenkäyntikieli: kreikka
      
         Asianosaiset
      
      
         Kantaja: Helleenien tasavalta (asiamiehet: E. Tsaousi, E. Leftheriotou ja A. Vasilopoulou)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 7.10.2019 tekemän täytäntöönpanopäätöksen C(2019) 7094 final toimenpiteistä SA.39119 (2016/C) (ex 2015/NN) (ex 2014/CP), jotka Kreikka on toteuttanut korkotukien ja takauksien muodossa vuoden 2007 metsäpaloihin liittyen, jotka koskevat vain maataloussektoria
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan kyseessä ei ole SEUT 107 artiklan 1 kohdan mukainen valtiontuki: valtiontuen sisämarkkinoille soveltumattomuuden edellytysten virheellinen soveltaminen ja virheellinen tulkinta, aineellinen virhe, riidanalaisen päätöksen puuttuvat perustelut ja se, että komissio loukkasi luottamuksensuojan periaatetta.
               
            
                  2)
               
               
                  Toinen kanneperuste, jonka mukaan kyseessä oleva valtiontuki soveltuu sisämarkkinoille, koska se on tuki luonnonmullistusten aiheuttaman vahingon korvaamiseksi. SEUT 107 artiklan 2 kohdan b alakohdan virheellinen soveltaminen ja virheellinen tulkinta, oikeudellinen virhe ja puuttuvat perustelut.
               
            
                  3)
               
               
                  Kolmas kanneperuste, joka perustuu sille seikalle, että riidanalainen päätös tehtiin komission ajallisen toimivallan ulkopuolella, sellaisena kuin se on määritelty asetuksen 2015/1589 (1) 17 artiklassa ja aiemmin asetuksen 659/1999 (2) 15 artiklassa, ja että sillä joka tapauksessa loukattiin oikeusvarmuuden periaatetta, laiminlyötiin kohtuullisessa ajassa toimimista koskevaa vaatimusta ja puolustautumisoikeuksia sekä rikottiin hyvän hallinnon periaatetta. Maksujen palauttamista koskeva vaatimus on ristiriidassa suhteellisuusperiaatteen ja oikeusvarmuuden periaatteen kanssa.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).
      
         (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL 1999, L 83, s. 1).